cyanic-selkie/wikianc huggingface dataset:
Dom
Domsgrunner og rettskildevekt
Hvor stor vekt en dom skal tillegges i senere rettsanvendelse vil ellers i stor grad komme an på om premissene er vel gjennomtenkt, om dommen er enstemmig, samt hvor gammel den er. I de fleste rettssystemer er det bare avgjørelser fra Høyesterett som kan tillegges vekt, og disse vil uansett ha langt større vekt enn underrettsdommer. Når underrettsdommer brukes er dette normalt på felter der Høyesterett ikke har kommet med en avgjørelse, og i slike tilfeller vil underettspraksis kunne ha en viss vekt, særlig der det er snakk om mange dommer som går i samme retning.
Ю
Ю (minuskel: ю) er en bokstav i det kyrilliske alfabetet. Den er blant annet brukt i russisk, der den representerer lyden /ju/, som det norske ordet «jo». Etter en palatalisert konsonant uttales den som en vanlig /u/, på norsk /o/.
Mormons bok
Mormons bok er ifølge De siste dagers hellige (mormonere) et annet testamente om Jesus Kristus. I mormonersamfunnets åttende trosartikkel heter det at «...Bibelen er Guds ord så langt den er riktig oversatt...» og at «...Mormons Bok er Guds ord».
Bokens innhold
Boken inneholder opptegnelsene til profeter som i fortiden skal ha levd på det amerikanske kontinentet, og har mange likheter med Bibelens budskap. Noen deler av boken er direkte sitat fra Kong James' bibel. Boken ble for første gang utgitt på engelsk i 1830. Oversettelsen ble etter det de troende forteller, utført ved inspirasjon av Joseph Smith jr.
Bokens navn kommer fra en Mormon, general for en hær som ble utslettet i et slag omtrent 421 e.Kr., og som var den nest siste forfatteren som begynte et sammendrag av hans folks opptegnelser på graverte gullplater. Sammendraget ble fullført av sønnen Moroni etter farens død. Etter han hadde fullført det, skal han ha gjemt platene nedgravd i ei steinkiste på en ås som heter Cumorah, nord i delstaten New York i USA. Han kom deretter til Joseph Smith som engel tidlig på 1800-tallet og viste ham hvor steinkista var, slik at Smith kunne oversette opptegnelsen.
I 3. Nephi finnes beretningen om Jesu Kristi tilkomst til den vestlige verden etter hans oppstandelse fra de døde, og som skal etter sigende ha blitt bevart i fortellinger hos mayakulturen og andre sivilisasjoner.
Da selve nephitenes samfunn falt sammen i «ondskap» etter to hundre års fred og lykke etter Jesu besøk til dem, ble de utslettet av folkene omkring som «de urettferdige». Den eneste overlevende, general Moroni, flyktet langt mot nord i årevis, og i tidens løp gjemte han opptegnelsen som skulle fremkomme i de siste dager, før og i forberedelse til Kristi annen tilkomst, slik at Mormons bok kunne være det andre testamente om at Jesus er Kristus, for å videre bekrefte bibelens testament.
Norsk utgave
Boken ble oversatt til dansk i 1851, som det første språket utenom engelsk. Denne ble brukt i Norge frem til 1950, da den første norske oversettelsen utkom. En revidert norsk oversettelse utkom i 2002.
CMTS
CMTS er kortform for cable modem termination system, dvs. system for såkalte kabelmodem for bredbåndsaksessystemer.
Begrepet brukes både om teknologien og om selve nettelementet på nettsiden av systemet.
Nettelementet
Et CMTS har samme rolle som DSLAM i et DSL-basert system. Den er fellespunkt med blant annet multipleksing mot nettet for en rekke aksesslinjer som har hvert sitt kabelmodem, eller «CM». Også her brukes vanligvis en konsentrasjon av kapasiteten mellom aksessene og nettet til internettleverandøren.
Filmutleie
Filmutleie er en måte å distribuere film på. Filmene leies ut for en gitt pris og et gitt tidsrom. Kiosker eller bensinstasjoner er i dag de vanligste distributører innen filmutleie. Tidligere var det også vanlig med mer dedikerte utlånssteder.
I disribusjonsnettet er filmutleie den andre måten (etter kinovisning) å distribuere film på.
Flumpet
Flumpet, en kombinasjon av trompet og flügelhorn, designet til jazzmusikeren Art Farmer av David Monette.
Grid (historie)
Grid (norrønt: grið) er i norrøn historie en form for amnesti eller ettergivelse av straff gitt til en person som på en eller annen måte har forbrudt seg mot lover eller myndighetspersoner. Den seirende parten i en kamp eller et slag kunne gi grid som et nådetilsagn til enkelte eller alle motstanderne. Grid kunne også være et tilsagn om frihet fra rettsforfølgelse i en begrenset periode. Begrepet ble også benyttet i tilknytning til steder eller perioder der spesielle fredlysningsregler ble gjort gjeldede.
Et gridsted (norrønt: griðastaðr) er et fredlyst område, f.eks. et tingsted. Tilsvarende er gridstid er en fredhelget periode: I våronnterminen skulle det for eksempel ifølge gammel norsk lov ikke føres fram søksmål.
Snorre skriver at Eirik Håkonsson etter slaget i Hjørungavåg på slutten av 900-tallet ga grid til mange av jomsvikingene, som hadde støttet den tapende danske parten.
Ordet grid kan tilsvare ordet nåde. Ordet nåde har egentlig sin rot i Bibelen. Så er spørmålet hvor kom dette ordet grid fra. Det kan være kommet fra kontakten med England der kristendom var kjent. Der har de gamle vikingene hørt ordet grace. Miskunn eller nåde. litt omskrevet har det blitt til grid.
Tal Ben Haim
Tal Ben-Haim (hebraisk: טל בן-חיים‎, født 31. mars 1982 i Rishon LeZion, Israel) spiller for Charlton Athletic FC i England. Han er forsvarsspiller. Han har 39 landskamper for.
Den 30. juli 2008 gikk han fra Chelsea til Manchester City. Han har tidligere også spilt for Bolton Wanderers FC.
Montecatini Terme
Montecatini Terme er en kommune i provinsen Pistoia i regionen Toscana i Italia. Den ligger omtrent midtveis mellom Firenze og Pisa. Montecatini Terme er kjent for sitt kurbad, og regnes i tillegg som et senter for art nouveau-arkitektur.
Kommunen omfatter foruten selve byen Montecatini Terme også fjellandsbyen Montecatini Alto, som er knyttet til hovedbyen gjennom en de eldste kabelbanene som fortsatt er i drift i Italia.
Memorial University of Newfoundland
Memorial University of Newfoundland (MUN) er et universitet med hovedsete i provinshovedstaden St. John's i Newfoundland i Canada, og med filial i Harlow i England. Universitetet ble grunnlagt som Memorial University College i 1925. Status som universitet ble oppnådd i 1949, da også det nåværende navnet ble antatt. Institusjonen ble gitt navnet memorial til heder og minne om newfoundlendere som ga livet i tjeneste under første verdenskrig. Dette har senere blitt utvidet til også omfatte provinsens krigsofre fra andre verdenskrig. MUN har i dag en vitenskapelig stab på 950 heltidsansatte og en studentpopulasjon på 17 000.
Niles kraftverk
Niles kraftverk er et kullkraftverk i Trumbull County, delstaten Ohio i det østlig-sentrale USA. Det har en installert produksjonskapasitet på 266 MW, fordelt på 2 like store blokker/turbiner. Operatør er Orion Power Midwest LP / Reliant Energy.
Anlegget ble bygget ut i årene 1951–1954. Brenselkilden er bitumenøst kull. Utslippene av CO2 i 2007 var totalt 1,2889 mill tonn.
PS/2
PS/2-tilkoblingen brukes på eldre datamaskiner for å koble til mus og tastatur. Navnet stammer fra IBM Personal System/2 personlige datamaskiner som ble innført i 1987. Disse tilkoblingene er i dag erstattet med USB-tilkoblinger. PS/2-mus erstattet den eldre DE-9 RS-232 "seriell mus"-kontakten, mens PS/2-tastatur erstattet den større 5-pin DIN som ble brukt i IBM PS/AT. Mønsteret til PS/2 for mus og tastatur ser like ut og bruker samme kommunikasjonsprotokoll. Det er likevel ikke det samme hvilken enhet du kobler i hvilken port, siden de to bruker to forskjellige kommandotyper. Etter at USB-tastatur kom på markedet, avtok bruken av PS/2-tilkoblinger.
Tórálvur Mohr Olsen
Tórálvur Mohr Olsen (født 2. juni 1927 på Tvøroyri, død 3. mai 2008 på Sandur ) var en færøysk skipper, sauebonde og sosialdemokratisk politiker (Jv.).
Han var utdannet skipper. Han bodde det meste av livet på Sandur, hvor han giftet seg med Svava (1930–1997), datter av Jóan Petur Davidsen. Olsen var sauebonde på Sandur frem til høsten 2007.
Olsen var medlem av kommunestyret på Sandur 1970–1980 og innvalgt på Lagtinget fra Sandoy 1970–1978 og 1980–1988. I hele sin tid på Lagtinget var han medlem i Lagtingets fiskerikomité, og engasjerte seg sterkt i både hav- og kystfiskernes sak. Han var også medlem av Lagtingets delegasjon til Vestnordisk råd 1986–1987. Han var også styremedlem i SEV 1974–1982, i Skipafelagið Føroyar 1980–1998 og i Tryggingarsambandið Føroyar 1980–1998.
Baseball under Sommer-OL 2000
Baseball var med på det olympiske programmet for tredje gang under OL-2000 i Sydney. Baseballturneringen, som kun var for menn, ble avviklet mellom 17. og 27. september. USA vant finalen over Cuba med 4-0 og ble olympiske mesterne i baseball for første gang.
Medaljevinnerne
<br style="clear:both;" />
Herat (provins)
Heratprovinsen er en av 34 provinser i Afghanistan. Sammen med Badghis, Farrah og Ghowr utgjør den den vestlige regionen av landet. Hovedbyen og administrasjonsbyen heter også Herat, og provinsens nærhet til Iran gjør området sensitivt siden Iran forsøker å beskytte sine interesser i Afghanistan i tiden etter Taliban.
Provinsen var en av de første betydelige krigssonene i den sovjetiske invasjonen i Afghanistan, og forble et aktivt gerilja-område videre. Den lokale militære kommandøren og mujahedin Ismail Khan ledet motstanden mot det sovjetiske styret fra 1979 til Sovjetunionen trakk seg ut i 1988. Da Sovjetunionen trakk seg ut, ble Khan guvernør av provinsen, en posisjon han hadde til Taliban tok kontroll i 1995. Etter at Taliban ble kastet i 2001 av Nordalliansen (støttet av den amerikanske invasjonen av Afghanistan), ble igjen Khan guvernør.
Khan ble fjernet som guvernør i september 2004 etter at han hadde styrt mer eller mindre eneveldig, til tross for forsøk fra interimregjeringen (ledet av Hamid Karzai) på å svekke hans makt. Khans styre var kontroversielt, men har vært nokså fritt for volden som har plaget noen andre regioner i Afghanistan etter Taliban.
Veslefrikk med fela (eventyr)
Veslefrikk med fela er et folkeeventyr utgitt av Peter Christen Asbjørnsen. Han fikk eventyret fortalt av den femten år gamle Engebret Hougen i Sel i 1842. Jørgen Moe hørte det samme eventyret fortalt av Olav fra Evje (født i Åseral) under sin folkloristiske samlerferd gjennom Setesdal i 1847.
Asbjørnsen skriver i sin kommentar til typen:
Veslefrikk er et internasjonalt kjent eventyr (AT 592). Det finnes 15 varianter i Norge, men typen er også belagt i finsk, svensk, samisk, dansk, irsk, fransk, tysk, flamsk, tsjekkisk, slovensk, serbokroatisk, katalansk, spansk, russisk og ukrainsk, ved siden av å ha blitt spredd til Amerika gjennom spanske og franske emigranter.
Handling
Etter at Veslefrikk har tjent i tre år for tre skilling, begir han seg i vei fra lensmannsgården. Han møter en fattig trollkar, som for hver gang gjør seg større og mer fillete i klærne, og tigger penger av ham inntil Veslefrikk selv ikke har flere penger igjen. For sin godhet mottar han da tre ønsker.
For sine trolldomskunster blir Veslefrikk satt i arresten, men da han skal henges ber han om å få oppfylt et siste ønske. Ettersom ingen kan nekte ham det, ber han om å få spille en slått. Dermed frir han seg fra eksekusjonen, ettersom de dansende var ute av stand til å ta fra ham fela og gripe ham. De måtte alle danse enten de ville det eller ikke.
Olivier Kaisen
Meritter
Junior nasjonalt mesterskap tempo
Peter Salway
Peter Salway (født 1932) er en britisk historiker, spesialist på romersk Britannia. Han var forleser for Open University og ble senere medlem (fellow) av fakultet Sidney Sussex College ved University of Cambridge, og deretter ved All Souls College ved University of Oxford. Han er nå pensjonist, men fortsatt tilknyttet Oxford som professor emeritus. Det historieverk som Salway er mest kjent for er The Oxford Illustrated History of Roman Britain, 1993.
Pieter Mertens
Pieter Mertens (født 25. august 1980 i Lommel) er en tidligere profesjonell belgisk landeveissyklist. Han syklet for det belgiske laget Predictor-Lotto.
Dzjamolidin Abduzjaparov
Dzjamolidin Abduzjaparov (født 28. februar 1964 i Tasjkent) er en tidligere  profesjonell  landeveissyklist fra Usbekistan.
Abduzjaparov gjorde seg mest kjent som en kompromissløs spurtspesialist og hadde kallenavnet «The Tashkent Terror». Hans dristige spurter gjorde også at han var innblandet i mange velt. En av de mer berømte skjedde under den siste etappen av Tour de France i 1991 der han veltet på oppløpet på Champs-Élysées i Paris.
Sammen med Eddy Merckx, Laurent Jalabert og Alessandro Petacchi er han den eneste syklist som har vunnet poengkonkurransen i alle tre Grand Tours.
Han vant tilsammen elleve etapper i Tour de France og grønn trøye tre ganger.
Pirterminalen
Pirterminalen er betegnelsen på bygningen i forbindelse med cruiseskiphavnen og hurtigbåthavnen i Trondheim. Fosen Trafikklag har hurtigbåter til Vanvikan, Brekstad, Sistranda og Kristiansund herifra.
I nærheten finnes også Pirbadet et kommunalt rekreasjonsanlegg for badende og Pirsenteret, en industripark med mange teknologibedrifter og den private Handelshøgskolen BI.
Terminalen ligger ca. ti minutters gangavstand fra Trondheim sentralstasjon, og er godt forbundet med resten av byen med buss. Det er også planlagt utvidelse av trikkelinjen til Gråkallbanen hit.
Thargelia
I henhold til Plutark var hun født i byen Miletos i Jonia som datter Hagesagoras. I henhold til Hippias fra Elis skal hun ha vært gift med (eller hatt forbindelse med) fjorten ulike menn. I henhold til Plutrak «gjorde hun sine storangrep på de mest innflytelsesrike menn» i hennes tid. Thargelia er bemerket for hennes fysiske skjønnhet og hun var begavet med yndefull opptreden foruten også et skarpsindig vidd. Plutark forsikrer at Thargelia «knyttet alle de hun omgikk til kongen av Persia» og søkte å spre sympati for Persia i de greske byer hos sine kunder «som var menn av stor makt og innflytelse». Det er sagt at hun levde i en lang tid i Thessalia hvor hun ble gift med konge og med hell drev propaganda for persisk politikk, men det er mulig at hun her er forvekslet med en annen kvinne av samme navn
Tronka
Tronka er en frittliggende, monumental trebygning i klassisk stil på Kalvskinnet i Trondheim. Bygningen ble oppført i perioden 1836–1842 som Trondhjems Hospitals Pleiestiftelse for Sindssvage etter Gustav Adolph Lammers og Ole Peter Riis Høeghs tegninger.
Bygningen ble fredet av Riksantikvaren i 1927. Statsbygg overtok eiendommen i 1995 og etter et omfattende istandsettingsprosjekt ble bygningen i 2005 tatt i bruk som kontorlokaler for Statsbygg region Midt-Norge.
De forente arabiske emirater under Sommer-OL 2004
De forente arabiske emirater under Sommer-OL 2004. Fire mannlige sportsutøvere fra De forente arabiske emirater deltok i tre sporter, friidrett, svømming og skyting under Sommer-OL 2004 i Athen. Det var sjette gangen som de deltok i et sommer-OL, de kom på en delt 54.-plass med en gullmedalje. Dette var nasjonens første medalje i et OL.
Clarke
Clarke County er navnet på fem fylker i USA:
Se også Clark County.
Berit Brænne
Berit Winge Brænne (født 18. september 1918 i Vestre Aker i Oslo, død 6. september 1976 i Oslo) var en norsk skuespiller, barnebokforfatter og låtskriver.
Berit Brænne begynte som skuespiller i 1937, med engasjementer i Bergen og tolv år på ulike scener i Oslo, samt i Radioteatret. Hun hadde også mindre roller i filmene Trysil-Knut fra 1942 og Om kjærlighet synger de fra 1946.
Berit Brænne ble særlig kjent for opplesningseriene hun hadde som programleder i NRKs radioprogram Barnetimen for de minste på 1950- og 1960-tallet. Historiene fra barnetimen om Tamar og Trine ble utgitt i bokform som en trilogi fra 1958 til 1960. Her forteller Brænne om en sjømannsfamilie som reiser verden rundt med «den store hvite båten» der faren er kaptein, og henter adoptivbarn hjem til trygge Sandefjord. Senere lagde hun serien om Tørris fra Bårdsgarden i Storlidalen i Trollheimen. Bøkene kom i flere opplag. Til seriene skreiv Berit Brænne også flere viser, blant annet «Jorden snurrer rundt og rundt». og «Farvevise». De ble i 1963 innspilt på ei barneplate (EP) med den populære artisten Per Asplin, barnekor og Egil Monn-Iversens orkester på Triola TNEP-1014. Berit Brænne opptrådte også i NRKs barneprogram på TV, blant annet i Eventyrstund i 1964, sammen med den hvite puddelen «Snehvit». Brænne oversatte også noen barnebøker, for eksempe' Putte i Blåbærskogen av Elsa Beskow.
Riksmålsforbundets Lytterprisen, som fra 1960 er blitt delt ut for bruk av fremragende språk i radio og fjernsyn, ble i 1961 gitt til Berit Brænne.
Barnebøker
Alle bøkene er illustrert av Borghild Rud. Flere av bøkene er oversatt til dansk, tysk og engelsk, blant annet Historien om Tamar og Trine som utkom under tittelen Trina finds a brother i 1963. Tørris, gutten fra Storlidalen er gitt ut i regi av Boklubben med illustrasjon av Svenn Otto S.
Auburn Hills (Michigan)
Auburn Hills er en by i den amerikanske delstaten Michigan. Byen ligger i Oakland County, og er en forstad til Detroit. Auburn Hills har 19 837 innbyggere (2000). Auburn Hills ligger ved Clinton River ble oppkalt etter Auburn av Aaron Webster, den første hvite bosetteren i Auburn Hills.
Chryslers hovedkvarter ligger i Auburn Hills og er også hovedkvarteret til Volkswagens USA avdeling. NBA-laget Detroit Pistons spiller hjemmekampene sine her, i The Palace of Auburn Hills.
Fylkesvei 5950
Frem til 2019 hadde veien betegnelsen Fv125.
Luopan
Luopan (kinesisk: 罗盘, pinyin: Luópán) er et spesielt kompass som brukes for å konstruere rom etter feng shui-metoden.
Dælivannet
Dælivannet er et vann som ligger rett øst for Kolsås i Bærum kommune i Viken. I vannet finnes abbor, gjedde, mort og karuss.
Dælivannet inngår i Kolsås-Dælivann landskapsvernområde, som omfatter området østover fra Kolsåstoppen til Dælivannet. Området er et kulturlandskap med verneverdig kambrosilurisk berggrunn og et rikt planteliv.
Langs Ankerveien kan en se gamle kalkbrudd. Fleskum kalkbrenneri lå like øst for Fleskum gård.
Maleriet Seljefløiten av Christian Skredsvig (1854–1924) viser en gutt som spiller seljefløyte ved sørøst-enden av Dælivannet.
Fylkesvei 125
Fylkesvei 125 (Fv125) går mellom Nordre Hemnes i Aurskog-Høland og Svensby i Marker. Veiens lengde er 21,5 km, hvorav 5,5 km i Østfold og 16 km i Akershus.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ektemann
Ektemann (husbond) er en mannlig ektefelle, det vil si gift mann. Den kvinnelige betegnelsen er hustru.
Can’t Help Falling in Love
«Can't Help Falling in Love» er en amerikansk popsang, opprinnelig spilt inn på plate av den amerikanske sangeren Elvis Presley, og publisert by Gladys Music, Elvis Presleys forlag. Den ble skrevet av Hugo Peretti, Luigi Creatore og George David Weiss. Melodien var basert på «Plaisir d'Amour», men med en forskjellig tidssignatur. Den var med i Elvis Presleys 1961 film, Blue Hawaii (1961). Under de følgende fire desenniene gjorde tallrike artister coverversjoner av den, slik som den britiske reggaegruppa UB40, hvis versjon fra 1993 version toppet de amerikanske og britiske singlelistene, samt den svenske popgruppa A-Teens.
Elvis Presleys versjon
Elvis Presleys versjon av sangen, som toppet den britiske singelisten i 1962, har forekommet i tallrike filmer, innbefattet Coyote Ugly og Walt Disneys Lilo og Stitch. Singlen er sertifisert av the RIAA som platinaplate for salg i USA på over én million eksemplarer.
Under Presleys liveopptredener på slutten av 1960-tallet og 1970-tallet ble sangen fremført i showenes finale. Mest notabelt ble den også stunget i livedelen av hans NBC TV-special fra 1968 og som avslutningsnummeret i hans verdensomspennende TV-overføring, Aloha from Hawaii, i 1973. En versjon med et raskere, mer moderne arrangement ble anvendt i avslutningen til Presleys siste TV-special, Elvis in Concert.
UB 40s versjon
I USA og på Sliver-soundtracket, var sangtittelen oppført som "Can't Help Falling In Love", istedenfor den som forekom på plateomslaget.
A-Teens' versjon
Sangen var A-Teens' første single fra gruppas tredje album Pop 'til You Drop! og ble utgitt 29. oktober 2002. Produsent var Mark Hammond. Den forekom også på Lilo and Stitch-soundtracket, som opprinnelig var planlagt å ha med flere Presley-sanger. The A-Teens plukket den ut for å være med på soundtracket. Videoen hadde kolossal eksponering på flere fjernsynskanaler og A-Teens tok til slutt med sangen på gruppa tredje album. Som resultat hadde sangen to musikkvideoer, én for å promotere Disney-filmen, den andre for albumet.
Sangen lå som # 12 i Sverige, # 16 i Argentina og # 41 in Australia. Til tross for sangens suksess mislyktes den i å tiltrekke seg resten av det latinamerikanske publikumet, til tross for det faktum at det var en spansk versjon av sangen, fremført av det argentinske bandet, Bandana. I tillegg ble A-Teens versjon overskygget av promoteringen av Bandanas versjon.
Musikkvideoen
Videoen ble regissert Gregory Dark og filmet i Los Angeles, California. Den hadde to forskjellige versjoner: Disney-versjonen, som fansen kalte den, inneholder scener fra filmen samt nye scener med A-Teens, iført strandkostymer. A-Teens-versjonen inneholder A-Teens på hvit bakgrunn med ulike nærbilder og koreografi samt scener med hundehvalper og forskjellige kostymer.
Coverversjoner
Andre artister som har gjort en coverversjon av sangen:
Svensk versjon
Tryggve Arnesson og Åke Gerhard har skrevet en svensk tekst. Den svenske tittelen er «Tro på mig».
Sund (andre betydninger)
Sund kan referere til:
Invasjonen av Danmark i 1700
Invasjonen av Danmark i 1700 var en del av innledningen til den store nordiske krigen Den skjedde om kvelden den 25. juli 1700 hvor rundt 2 500 svenske soldater gikk i land ved Humlebæk sør for Helsingør. Senere ble det landsatt ytterligere svenske soldater mens danskene trakk seg tilbake til København. Grunnet dårlig vær kom resten av den svenske hæren først to uker senere og med rundt 10 000 menn. Deretter begynte svenskene, ledet av Karl XII av Sverige, å marsjere mot København. Trusselen mot København tvang den danske kongen Fredrik IV til å bøye av. Den 8. august 1700 ble freden i Traventhal sluttet med hertugen av Holstein-Gottorp, der han forpliktet seg til å gi opp forbundet med Sveriges fiender.
Bakgrunn
Bakgrunnen til invasjonen og den store nordiske krig hadde hovedsakelig sin årsak at Sverige i flere tiår hadde utvidet sitt rike på nabolandenes bekostning. Fredrik IV av Danmark, August II av Polen og Peter den store av Russland hadde gått inn i en allianse for å angripe Sverige i den hensikt å ta tilbake det som Sverige hadde erobret. Sommeren 1699 besluttet ledelsen i Sverige å forsterke de tropper som fantes i Wismar og Bremen-Verden samt å hjelpe hertugen av Holstein-Gottorp å bygge opp igjen de festninger som danskene tidigere hadde ødelagt.
Angrepet
Den 20. mars, kort tid etter nyheten om Sachsens angrep mot Livland, fikk Sverige informasjon om at Danmark hadde angrepet Slesvig og Holstein. Danmark hadde satt inn rundt 20 000 mann mot Holstein. Kun rundt 5 000 menn var forlagt til forsvaret av området og danskene kunne erobre nesten hele Holstein. De festninger som hertugen hadde fått bygget opp ble ødelagt igjen. De svenske og holsteinske troppene, ledet av Johan Gabriel Banér, trakk seg ned til festningen i Tönning i Nordfrisland. Danskene kom raskt i gang med beleiringen, men den ble opphevet i mai ved at det kom svenske tropper fra de svenske provinsene i nordlige Tyskland samt fra Lüneburg.
Det svenske inndelingsverket ble sammenkalt. Karl XII forlot Stockholm natten mellom den 13. april og den 14. april for å ri til Karlskrona og påskynde flåtens opprustning. Flåten kunne dog ført i juni forlate Karlskrona. Selv engelske og nederlandske skip sluttet seg til den svenske flåten for å bidra til å endre maktforholdene i Norden.
I Skåne ble det samlet rundt 16 000 man for å angripe Danmark og ved grensen mot Norge ble det oppsamlet rundt 10 000 menn. Fra Karlskrona gikk flåten mot Øresund. Men den svenske generaladmiralen Hans Wachtmeister fikk problem da de skulle seile i sørlige Øresund. Den danske flåten hadde blokkert den vestlige innfarten ved Drogden. Den eneste veien var gjennom den østlige ved Flinterenden som han vurderte for grunn for de store skipene. Karl XII ga ordre om at han likevel skulle forsøke. Den 3. juli seilte flåten gjennom Flinterenden. Fem skip gikk på grunn, men kunne bli dratt fri igjen. Flåten ble forent med de engelske og nederlandske ved øya Ven. Deretter kunne de bombardere den danske flåten som trakk seg til København.
Istedenfor å unnsette Holstein besluttet den svenske, engelske og nederlandske krigsledelsen å gjøre landgang på Sjælland ved Humlebæk sør for Helsingør. Ved sekstiden om kvelden den 25. juli ble det landsatt rundt 2 500 svenske soldater som møtte svak motstand fra rundt 700 danske soldater. Danskene greide likevel å stoppe angrepet etter en kort strid. Senere den samme dagen ble det satt i land ytterligere tropper slik at den svenske hæren i Danmark utgjorde rundt 4 900 mann. Danskene valgte å trekke seg tilbake til København. Resten av den svenske hæren kunne ikke landsettes før etter to uker grunnet dårlig vær. Med rundt 10 000 menn begynte Karl XII å marsjere mot København.
Freden
Danmarks kong Fredrik IV hadde etter å ha fått vite om landgangen til Karl XII og den svenske hæren begynte å forhandle om red med Holstein og Lüneburg. Den 8. august 1700 ble en fredsavtale i Traventhal inngått. Både Englands, Nederlandenes og Lüneburgs respektive flåtene vendte hjem. Karl XIIs plan om å ødelegge den danske flåten var da umulig ettersom den danske var langt kraftigere enn den svenske. Svenskene begynte isteden å frakte tilbake sine tropper over Öresund. Danmark greide på dette viset å unnvike et totalt nederlag.
Genotype og fenotype
Genotype og fenotype beskriver hvilke gener/genvarianter en organisme bærer på (genotype), og hva som kommer til uttrykk (fenotype). For eksempel ved øyefarge hos en person kan fenotypen være brune øyne, mens genotypen også kan innebære bæreregenskaper av både brun og blå øyenfarge.
Genotypen gir oppskriften til proteinsyntesen som foregår i cellene, men det er den dominerende varianten som kommer til uttrykk og blir fenotypen. Siden den er en del av arvestoffet, mens fenotypen er individuell og formes av ytre faktorer, som miljøet, næringstilgang eller forurensning.
Termene «genotype» og «fenotype» ble først tatt i bruk av Wilhelm Johannsen i 1911.
Hundepelseksempler
Under følger et eksempel på kombinasjoner av alleler for fem gener som koder for distinkte forskjeller i pelsen hos hunden. Genet FGF5 kontroller for eksempel mye av fenotypen for pelslengden. Genet RSPO2 kontrollerer vekstmønster og struktur. Genet KRT71 bidrar til krøller, mens genene FOXI3 og SGK3 kontrollerer kombinasjoner av henholdsvis nakenhet med hårtufser og total nakenhet.
Semanotus undatus
Semanotus undatus er en bille som tilhører familien trebukker (Cerambycidae). I Norge har den en østlig utbredelse, og er funnet nord til Namsos.
Utseende
En middelsstor (7–14 mm), forholdsvis bred og flat, mørkbrun trebukk, dekkvingene med to ujevne, gulhvite tverrbånd. Antennene er rundt halvparten så lange som kroppen. Hodet er nærmest kvadratisk med ganske små fasettøyne. Pronotum er bredere enn langt, noe tilsmalnet bakover, med rundede sider og grov, oppstående, gråaktig behåring. Dekkvingene har markerte, rettvinklede skuldre, bak disse parallellsidige. De har to lyse tverrbånd med hakkete kanter, og er sparsomt kledt med ganske lange, lyse hår. Hos hunnen stikker et eggleggingsrør ut bak dekkvingene. Beina er mørke og ganske slanke.
Levevis
Larvene utvikler seg under barken til døde, små grantrær. Disse skal helst ha vokst langsomt. Arten finnes helst på steder med langsomtvoksende granbestander med mye lav på greinene. Larvene beveger seg når overflaten, men gangene går også inn i splintveden. Utviklingen tar to år i Skandinavia. Noen overvintrer det siste året som nyklekket voksen bille, andre som utvokst larve, på grunn av dette kan voksne biller påtreffes like fra mai til august. Man finner dem ofte løpende omkring på døde graner. Ved tørkestress kan arten også angripe levende graner og bidra til at de dør.
Utbredelse
Arten er utbredt i det østlige Europa og videre østover til Kina. I Norge er den forholdsvis vanlig på Østlandet, og finnes også i indre strøk av Trøndelag.
Too Much Coffee Man
Too Much Coffee Man (TMCM) er en amerikansk satirisk tegneserie, av Shannon Wheeler. Det er også navnet på bladet.
Tegneseriestripene, som oftest presentert på en enkeltside i tegneseriebøker og andre utgivelser, men av og til i flersidige historier, handler om en anspent hvermannsen som grubler over verdens tilstand, fra politikk til mennesker, utveksler tanker med venner eller en allvitende observatør på den fjerde veggen. Visuelt sett er han en parodi på superhelter; han kler seg i lange underbukser, eller rettere sagt en trikot av den typen som har en kneppet klaff bak for nattlige toalettbesøk.
Wheeler begynte å tegne for sin college-avis i 1988. «Too Much Coffee Man» begynte tidlig på nittitallet som en selv-utgitt, fotokopiert miniserie.
Som Wheeler beskrev seriens opprinnelse, ''- Too Much Coffee Man begynte som en spøk. Jeg prøvde å finne på en ikonisk karakter som publikum ville kjenne seg igjen i. Det var en dårlig visuell vits. Håndtaket på kaffekoppen på hodet hans er det metaforiske håndtaket som folk kan gripe fatt i for rask og enkel gjenkjenning.''
I begynnelsen var opplaget på «TMCM» 300 kopier. Etter et års tid hadde Wheeler nådd opp i 12 000 kopier med fargeomslag. Det første store opplaget stiftet han sammen selv, for å spare penger, noe han offentlig sverget at han aldri skulle gjøre igjen.
Karakterer
Too Much Coffee Man (TMCM) kler seg i en rød nattdrakt og har en stor kaffekopp oppå hodet. Han sover sjelden, og har frynsete nerver på grunn av overdrevent inntak av koffein. TMCM tilbringer mesteparten av tiden hjemme eller på den lokale kaffebaren, hvor han diskuterer politikk og bylivets strev med sin ofte pessimistiske omgangskrets. Han har også vært i det ytre rom og i et amerikansk fengsel.
Too Much Espresso Man er TMCM's kyniske og kaldhjertede venn. Vennskapet deres baserer seg hovedsakelig på felles ensomhet og en delt pessimisme.
Too Much German White Chocolate Woman With Almonds er en felles venn av dem. Hun er blek, bekymrer seg mye, og har store mandler i ansiktet.
Underwater Guy er en annen felles venn, som går i våtdrakt, snorkel og dykkermaske. Hans superevne er at han kan holde seg under vann på ubestemt tid.
Mystery Woman er TMCM's hemmelige kjærlighet.
Sweetheart radio
Sweetheart radio er en radio beregnet for motstandsbevegelsen under andre verdenskrig.
Radioen ble konstruert av nordmannen Willy Simonsen (senere grunnlegger av Simonsen Telecom og Simrad). Radioen er en miniatyrradio som ble sluppet av fly og fraktet med båt til motstandsmenn, med formål at en kunne lytte på særmeldinger på radio fra England.
Radioen er en kortbølgeradio med båndbredde 6 – 18 Mhz, og ble produsert i England ifra 1942 til 1944. Ca 50 000 Sweetheart radioer ble produsert. Det er en reaksjonsmottaker, dvs en mottaker med justerbar tilbakekobling. De hadde 3 stk 1T4 (DF91) rør og var bygget i en krymplakkert grå metallkasse m/separat batterikasse. De fikk strøm fra et 4.5 volt flatbatteri og et anodebatteri på 30 volt. Hodetelefonen består av to Bush krystallørepropper.
Fiskvågvatnet naturreservat
Fiskvågvatnet naturreservat ligger i Saltdal kommune i Nordland. Naturreservatet omfatter Fiskvågvatnet, like vest for Rognan. Området har et areal på 160 dekar, hvorav 105 dekar vannareal. Området er vernet for å ta vare på et naturlig næringsrikt våtmarksområde.
Fiskvågvatnet naturreservat ligger like ved Fiskvågflåget naturreservat.
Det russiske vitenskapsakademi
Det russiske vitenskapsakademi (russisk: Российская академия наук (РАН), Rossijskaja akademija nauk (RAN) består av Russlands nasjonalakademi, og et nettverk av vitenskapelige institutter fra hele Russland, som er opptatt av forskning, så vel som støtteinsitusjoner som vitenskapelige biblioteker og forlag.
Dobbelplanet
Innen astronomien er en dobbeltplanet eller binærplanet uformelle begrep brukt for å beskrive et binærsystem med to astronomiske objekter som hver for seg tilfredsstiller definisjonen av en planet og er tilstrekkelig nær hverandre til å ha betydelig gravitasjonell påvirkning på hverandre sammenlignet med effekten fra stjernen(e) de går i bane rundt. Per 2010 finnes det ingen offisielle klassifiserte dobbeltplaneter i solsystemet. En uoffisiell definisjon er at objektene går i bane rundt et felles gravitsjonssentrum, massefellespunkter, som ligger over deres overflater.
Det russiske vitenskapsakademi
Akademiet har sitt hovedkvarter i Moskva, og er en sivil, selvstyrt, ikke-kommersiell organisasjon. Akademiets president er Gennadij Krasnikov (siden 2022).
Dobbelplanet
Tilsvarende er det også binærasteroider (også kjent som doble småplaneter), slik som 90 Antiope, og binære Kuiper-legemer som og. Den europeiske romfartsorganisasjon har referert til jorden-månen-systemet som en slags dobbeltplanet. Den internasjonale astronomiske unions generalforsamling i 2006 vurderte et forslag om at Pluto og Charon skulle klassifiseres som en dobbeltplanet, men forslaget ble ikke vedtatt.
Det russiske vitenskapsakademi
Medlemskap
Det er tre typer medlemskap i RAN: fullt medlemskap (akademikere), korresponderende medlemmer og utenlandske medlemmer. Akademikere og korresponderende medlemmer må være innbyggere i Russland. Medlemmene velges basert på sine vitenskapelige bidrag. Det er en stor ære å bli valgt til medlem i akademiet. I april 2023: 860 fullverdige medlemmer (inkludert 16 akademiske professorer), 460 utenlandske medlemmer og 1,113 korresponderende medlemmer (inkludert 163 akademiske professorer); resten av de 536 professorene er ikke medlemmer av RAN.
Struktur
RAN består av 13 grener etter vitenskapelig område, av tre territoriale grener og av 15 regionale vitenskapssentre. Akademiet har mange råd, komiteer og kommisjoner, opprettet med forskjellige formål.
Historie
Akademiet ble grunnlagt i St. Petersburg av Peter den store, etter råd fra Gottfried Leibniz. Det ble kalt St. Petersburg Vitenskapsakademi mellom 1724 og 1917. De som ble invitert til å arbeide der var blant annet matematikerne Leonhard Euler, Christian Goldbach, Georg Bernhard Bilfinger, Nicholas og Daniel Bernoulli, botanikeren Johann Georg Gmelin, embryologisten Caspar Friedrich Wolff, astronomen og geografen Joseph-Nicolas Delisle, fysikeren Georg Wolfgang Kraft og historikeren Gerhard Friedrich Müller.
I desember 1917 møtte Sergej Oldenburg, en ledende etnograf og politisk aktivist i kadettpartiet, Lenin for å diskutere akademiets fremtid. De var enige om at akademiets ekspertise måtte brukes i forbindelse med spørsmål om statsbygging, og til gjengjeld ville Sovjetregimet gi akademiet finansiell og politisk støtte.
I 1925 anerkjente Sovjetunionens regjering Det russiske vitenskapsakademi som Unionens høyeste vitenskapelige institusjon, og navnet ble endret til Det sovjetiske vitenskapsakademi.
I 1934 ble akademiets hovedkvarter flyttet fra Leningrad (tidligere St. Petersburg) til den russiske hovedstaden Moskva, sammen med flere akademiske institutter.
Etter Sovjetunionens sammenbrudd ble akademiet igjen Det russiske vitenskapsakademi, og overtok alle anleggene til Det sovjetiske vitenskapsakademi på Russlands territorium.
Fiorenzo Angelini
Fiorenzo Angelini (født 1. august 1916 i Roma i Italia, død 22. november 2014 samme sted) var en av den katolske kirkes kardinaler. Han var tidligere president for det pavelige råd for helsearbeidere (1989–1996). Han ble kreert til kardinal i 1991.
Episkopalgenealogi
Hans episkopalgenealogi er:
Sooner kullkraftverk
Sooner kullkraftverk er et kullkraftverk i Noble County, delstaten Oklahoma i det sentrale USA. Det har en installert produksjonskapasitet på 1 138 MW, fordelt på 2 blokker / turbiner. Operatør er First Energy Corp.
Anlegget ble bygget ut i årene 1976–1980. Brenselkilden er bitumenøst kull. Utslippene av CO2 i 2007 var totalt 7,308 mill tonn.
Direct cinema
Direct cinema er en type dokumentar med representasjonen som passivt observerende skulle dokumentere. Den har sitt opphav fra USA på 1960-tallet.
På femtitallet kom en teknisk revolusjon som medførte at filmutstyret ble bærbart; før måtte man ta med seg ut i felten tungvint utstyr og arrangering av scener var normen, ikke unntaket. Da de nye portable filmkameraene ankom, ble filmingen mye lettere bokstavelig talt, og revolusjonerte nyhetsproduksjon, fiksjonsfilm og dokumentarfilm. Nå kunne kameraet følge hovedpersonene, og ikke omvendt.
Den nye teknologien medførte oppveksten av nye dokumentarformer, som hevdet de framstilte virkeligheten som den var. Cinema Direct la opp til en utelukkende observasjonell stil hvor kameramannen, lydmann og regissør er mest mulig, og aller helst helt, usynlige. Istedenfor å legge opp scener og situasjoner, ventet man på spontaniteten i dagligdagse hendelser. Men man kan innvende at Cinema Direct kun er ”usynlig” kameraføring når personene som blir filmet, er oppslukt av sine handlinger og ”glemmer” kameraet. Kameraet er uansett tilstede, og om personers handlinger og utsagn er autentiske er vanskelig å vite. Men de beste Cinema Direct-filmene gir en virkelighetsfølelse som virker ekstremt rå og ekte, og drar deg rett inn i verdenen til hovedpersonene.
Я
Я (minuskel: я) er en bokstav i det kyrilliske alfabetet. Den er i blant annet brukt i russisk, der den representerer lyden /ja/. Dersom den kommer etter en palatalisert konsonant vil den uttales som en vanlig /a/. Som majuskel er den en speilvendt R, og bokstaven er blant annet brukt i logoen til bandet KoЯn.
Ahmed Shah Massoud
Ahmed Shah Massoud (persisk: احمد شاه مسعود; født 2. september 1953, død 9. september 2001) var en afghansk militærleder som spilte en ledende rolle i å kaste Sovjetunionens militære styrker ut av Afghanistan. Han fikk kallenavnet «Løven av Panjshir». Massoud var etnisk tadsjiker. På begynnelsen av 90-tallet ble han forsvarsminister under president Burhanuddin Rabbani. Etter at Rabbanis regjering kollapset og Taliban dukket opp, ble Massoud den militære lederen av Nordalliansen, en koalisjon som bestod av forskjellige afghanske opposisjonsgrupper i borgerkrigen. Da Taliban etablerte kontroll over mesteparten av Afghanistan, ble Massouds styrker presset lenger og lenger inn i det fjellrike området i nord, hvor de kontrollerte rundt 10% av territoriet til Afghanistan og kanskje 30% av befolkningen.
Familie og barndom
Ahmad Shah Massoud ble født 2. september 1953 i Jangalak, Panjshir-dalen. Han var sønn av politisjefen Dost Mohammad Khan. I 5-årsalderen, begynte han i barneskole i Bazarak. Da hans far ble forfremmet til sjef i Herat, gikk han på Mowaffaq School i Herat. Han fikk også en religiøs utdannelse ved "Masjed-e-Jame"-moskeen i Herat. Senere flyttet hans far til Kabul, der han gikk ved French lycee i Al Istiqlal i Kabul. Helt siden barndommen ble han vurdert som svært talentfull. Han snakket persisk (Dari) fra barndommen av, men snakket også flytende fransk, pashtu og urdu. Han hadde også gode kunnskaper i det arabiske språket.
Massoud var gift og hadde fire døtre og en sønn, og familien har en stor prestisje i afghansk politikk. En av hans seks brødre, Ahmed Zia Massoud er den nåværende visepresidenten i Afghanistan og Ahmed Wali Massoud er ambassadør til Storbritannia.
Student og begynnende opprører
Da han studerte i Kabul Universitet i 1972, ble han involvert i sazman-i jawanan-i musalman-bevegelsen, en studentavdeling av Jamiat Islami, hvis formann var professor Burhanuddin Rabbani. Denne islamittiske organisasjonen var imot den voksende kommunistiske makten, som kom etter kuppet som brakte Mohammed Daoud Khan til makten i 1973. Like etter Daoud tok makten, begynte han å bekjempe de islamittiske bevegelsene og tvang de som ikke ble arrestert til å flykte til Pakistan. Derfra begynte de å organisere en motstandsbevegelse støttet av Zulfikar Ali Bhutto.
I juli 1975 organiserte Gulbuddin Hekmatyar, et opprør mot Daouds regime. Massoud hadde ansvaret for å hisse opp Panjshir, og hadde noe suksess i området, selv om opprøret var en fiasko, på grunn av manglende støtte blant folket og Gulbuddins uvilje mot å la offiserer fra regimet bli med i opprøret. Tilbakeslaget svekket den islamittiske bevegelsen og tvang folkene bak opprøret tilbake til Pakistan. I 1976 ble motstandsbevegelsen splittet mellom de som støttet Rabbani (leder av Jamiat) og de som støttet Hekmatyar (grunnlegger av Hezbi Islami). Massoud, som la skylden for det mislykkede opprøret på Hekmatyar, ble med i Rabbanis fraksjon.
Opprøret i 1978
Det første væpnete opprøret mot den nye marxistiske regjeringen kom i Nuristan i juli 1978. Massoud ble med opprørsstyrkene og var til stede da de utslettet en pansret bataljon sendt av regjeringen for å slå ned opprøret. Etter å ha sett at opprøret ville få støtte i folket, dro Massoud tilbake til Panjshir, og startet et annet opprør der 6. juli 1979. Kampene varte i 40 dager, der hele Panjshir, Salang og Bola Ghain var i åpent opprør mot Kabul. Massoud ble såret i benet under disse kampene og hans styrker gikk tom for våpen og ammunisjon og regjeringsstyrkene vant tilslutt. Massoud lærte av tapet og bestemte seg for å unngå direkte kamp med fienden og heller basere seg på geriljataktikk. Han begynte å lage baser og gi sine menn nødvendig trening.
Sovjetisk invasjon
Sent i 1979 kontrollerte ulike opprørsstyrker mesteparten av landet, og kommunistregimet holdt på å kollapse. Dette førte til at president Hafizullah Amin ba om hjelp fra Sovjetunionen, men da sovjeterne invaderte 27. desember 1979, drepte de Amin og erstattet han med Babrak Karmal.
Fra starten av kampene var Massouds Mujahedin en torn i siden for de sovjetiske styrkene. Han overfalt konvoier som reiste gjennom passet Kotal-e Salang, noe som førte til drivstoff-mangel i Kabul. For å lette trykket på forsyningslinjene, måtte sovjeterne åpne en offensiv mot Panjshir. Mellom 1980 og 1985, ble slike angrep utført to ganger i året, og selv om de tok i bruk mer og mer utstyr og soldater ved hver anledning, klarte de sovjetiske styrkene aldri å nedkjempe Massouds styrker. I 1982 sendte så Sovjetunionen en styrke på 12 000 soldater til området, noe som fikk Massoud til å trekke sine styrker tilbake til nærliggende daler, der de besatte forberedte stillinger. Da de sovjetiske styrkene bevegde seg mot disse stillingene, falt de i bakhold og led store tap. Da sovjetstyrkene trakk seg tilbake, overlot de sine stillinger til afghanske regjeringsstyrker, som Mujahedin angrep og overtok, en etter en.
I 1983 ble Sovjetunionen og Massoud enige om en våpenhvile. Han brukte denne til å utvide sitt område utenfor Panjshir, for det meste i Takhar og Baghlan. Denne ekspansjonen førte til at Babrak Karmal krevde at Den røde armé skulle gjenoppta sin offensiv, for å knuse Panjshir-gruppen. Men Massoud hadde mottatt forhåndsvarsler om angrepet gjennom sine agenter i regjeringen, og trakk alle alle de 30 000 innbyggerne ut av dalen, slik at de sovjetiske bombene falt på tomme landsbyer. Etter 1985 ble ingen flere offensiver rettet mot Panjshir.
Med slutten på krigen i sikte, var Massoud i stand til å iverksette neste fase i sin plan, nemlig å utvide området under hans kontroll og frigjøre de nordlige provinsene i Afghanistan. I august 1986 inntok hans styrker Farkhar i Takhar-provinsen, og i november inntok han hovedkvarteret til 20. DRA-divisjon ved Nahrin i Baghlan-provinsen, noe som var en viktig seier for motstandsgruppene. Denne ekspansjonen ble også utført gjennom diplomati, da flere andre krigsherrer lot seg overtale til å adoptere Massouds militære system.
Den sovjetiske og afghanske hæren ble slått i talløse små trefningerer mellom 1984 og 1988, men mange av kampene er ikke dokumentert eller kjent for andre. Kraften i den afghanske motstanden førte til at den siste sovjetiske soldaten forlot landet 2. februar 1989, etter at Mikhail Gorbatsjov hadde bestemt seg for å avslutte det sovjetiske nærværet i landet.
Kabul faller, april 1992
Etter at Sovjetunionen trakk sine styrker ut i 1989, viste det seg at regimet ledet av Mohammed Najibullah, uventet klarte å stå imot mujahedin-styrkene på egen hånd. Støttet av en massiv flom av våpen fra Sovjetunionen, klarte de afghanske regjeringsstyrkene å nå et nivå som de tidligere aldri hadde under sovjetisk okkupasjon, og klarte å hindre at alle større byer ble overtatt.
I 1992, etter at Sovjetunionen ble oppløst, begynte regimet i Kabul å gå i oppløsning. Mat og drivstoff ble mangelvare, og regimets støttespillere (Khalq og Parcham) begynte å skille lag. Et par dager etter at det var klart at Najibullah hadde mistet kontrollen, sørget militære ledere for at ledelsen av landet skulle overføres til lokale krigsherrer og kommandanter over hele landet. Lokale råd eller shuras ble umiddelbart etablert for lokale styrer, der sivile og militære ledere fra Najibullah-regimet vanligvis ble inkludert. I mange tilfeller ble overføringen av makt gjort mellom tidligere fiender.
I midten av januar 1992, kun tre uker etter at Sovjetunionen ble oppløst, var Massoud klar over en intern konflikt i regjeringen. Flere generaler gjorde opprør og regjeringen overførte ledelsen av styrkene i nord til Abdul Rashid Dostum. Han og Massoud ble enige om en avtale, sammen med en annen krigsherre, Sayyed Mansour. Disse tre allierte konsoliderte sin posisjon i Mazar-e Sharif 21. mars 1992. Koalisjonen dekket ni provinser i nord og nordøst. Etter hvert som regjeringens grep ble dårligere og dårligere, ble det klart at det ikke fantes regjeringsstyrker mellom alliansens områder og flybasen Bagram, 70 km nord for Kabul. I midten av april hadde ledelsen ved flybasen kapitulert til Massoud. Kabul var uten forsvar.